Projekts

2019. gada . oktobrī Rīkojums Nr.

Rīgā (prot. Nr.   .§)

**Par Gulbenes novada pašvaldības nekustamā īpašuma pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Gulbenes novada pašvaldības īpašumā esošo nekustamo īpašumu "Baranu ceļš" (nekustamā īpašuma kadastra Nr. 5044 003 0088) – zemes vienību (zemes vienības kadastra apzīmējums 5044 003 0087) 0,25 ha platībā un ar to saistīto inženierbūvi "Baranu ceļš" (būves kadastra apzīmējums 5044 003 0087 001) – Beļavas pagastā, Gulbenes novadā.

2. Zemkopības ministrijai šā rīkojuma 1. punktā minēto nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Gulbenes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

Ministru prezidents A. K. Kariņš

Zemkopības ministrs K. Gerhards